[{"text_idx": "#000004", "text": "Dyfarnwyd y gadair iddo mewn seremoni ar o\u0302l ei farwolaeth a rhoddwyd lliain du dros y gadair yn ystod y seremoni cadeirio. Arweiniodd hyn at roi\u2019r enw nodedig \u201cY Gadair Ddu\u201d ar y gadair hon."}, {"text_idx": "#000007", "text": "\u201cWrth inni goffa\u0301u can mlynedd ers dechrau\u2019r Rhyfel Byd Cyntaf, mae\u2019r Gadair Ddu wedi dod yn symbol o effaith ddirdynnol y Rhyfel Mawr ar gymunedau a theuluoedd ar draws Cymru, nifer ohonynt wedi colli tadau, brodyr, ewythrod a meibion yn y gyflafan."}, {"text_idx": "#000008", "text": "\u201cMae hyn yn wir am Hedd Wyn. Roedd ei farwolaeth drasig ar faes y gad yn Fflandrys ym 1917 yn golygu na fyddai byth yn gallu hawlio ei gadair Eisteddfodol, a elwir bellach Y Gadair Ddu."}, {"text_idx": "#000009", "text": "\u201cMae\u2019n briodol felly ein bod wedi gallu ariannu\u2019r gwaith o ail-greu\u2019r gadair hon sydd wedi dod yn un o\u2019r cadeiriau Eisteddfodol gwirioneddol eiconig. Mae\u2019r gadair brydferth hon wedi cael ei chreu drwy ddefnyddio\u2019r dechnoleg argraffu 3D ddiweddaraf. Rwy\u2019n annog pobl i ddod i\u2019w gweld, nid yn unig i gofio am Hedd Wyn ond i gofio am bawb a laddwyd yn y Rhyfel Mawr. Rwyf hefyd yn llongyfarch Prifysgol Caerdydd am iddi ddangos sut mae Cymru yn arwain y byd wrth ddefnyddio technoleg fodern i wneud hanes yn rhywbeth byw.\u201d"}, {"text_idx": "#000013", "text": "Ychwanegodd yr Athro Bowen \u201cDrwy weledigaeth y partneriaid, arbenigedd ein ti\u0302m gweithgynhyrchu ychwanegu haenau, a\u2019r cydweithio a\u0302 Drumlord Ltd, credaf ein bod wedi llwyddo i wneud cyfiawnder a\u0302 llwyddiant technolegol a gweledol eithriadol Eugeen Vanfleteren, sef y gw\u0302r a greodd y Gadair Ddu wreiddiol.\u201d"}]